Ir-Regolament tal-Kummissjoni (KE) Nru 1373/1999
tal-25 ta’ Ġunju 1999
li jemenda r-Regolament (KE) Nru 2848/98 fis-settur tat-tabakk mhux maħdum u li jiffissa l-limitu tal-kwantitajiet tal-garanziji li jistgħu jiġu trasferiti għal grupp ieħor ta’ varjetajiet għall-ħsad ta’ l-1999
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2075/92 tat-30 ta’ Ġunju 1992 dwar l-organizzazzjoni komuni tas-suq fit-tabakk mhux maħdum [1], kif l-aħħar emendat mir-Regolament (KE) Nru 660/1999 [2], u b’mod partikolari l-Artikoli 7 u 9(4) tiegħu,
(1) Billi li l-punt C ta’ l-Anness V li jinsab mar-Regolament tal-Kummissjoni (KE) Nru 2848/98 tat-22 ta’ Diċembru 1998 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 2075/92 fir-rigward ta’ l-iskema tal-premium, il-kwoti ta’ l-produzzjoni u l-għajnuna speċifika li għandha tingħata lill-gruppi ta’ produtturi fis-settur tat-tabakk mhux maħdum [3], kif l-aħħar emendat mir-Regolament (KE) Nru 731/1999 [4], jeskludi mill-premium varjabbli lottijiet mibjugħa għal prezz bejn il-prezz minimu u l-prezz minimu miżjud b’40 % għal kull grupp ta’ varjetajiet imkabbra minn grupp ta’ produtturi;
(2) Billi inġib għall-attenzjoni tal-Kumissjoni li hemm tabakk ta’ valur kummerċjali baxx ħafna li mhux sejjer ikun eliġibbli għall-parti varjabbli tal-premium kif preskritt fil-punt C ta’ l-Anness V li jinsab mar-Regolament (KE) Nru 2848/98; billi, minħabba dan il-valur kummerċjali baxx, għandu jkun possibbli li jiġu esklużi kategoriji oħrajn ta’ kwalità fqira ta’ tabakk bi prezz kummerċjali ‘l fuq mill-prezz minimu miżjud b’40 % mid-dritt tal-premium varjabbli; billi l-punt C imsemmi qabel ta’ l-Anness V għandu jiġi emendat biex ikun jippermetti lil kull Stat Membru, għall-ħsad ta’ l-1999, li jgħolli l-limitu li bih it-tabakk hu eskluż mill-premium varjabbli sabiex iħares aħjar il-ħtieġa li tittejjeb il-kwalità tat-tabakk f’kull Stat Membru;
(3) Billi l-Artikolu 9 tar-Regolament (KEE) Nru 2075/92 introduċa kwoti ta’ produzzjoni għal gruppi differenti ta’ varjetajiet tat-tabakk; billi l-kwoti ndividwali kienu mqassma bejn il-produtturi fuq il-bażi tal-limiti tal-garanzija għall-1999 iffissati fl-Artikolu 3 tar-Regolament (KE) Nru 660/1999; billi skond l-Artikolu 9(4) tar-Regolament (KEE) Nru 1075/92 il-Kummissjoni tista’ tawtorizza lill-Istati Membri li jittrasferixxu partitjiet mill-allokazzjonijiet tal-limiti tal-garanzija lill-gruppi ta’ varjetajiet oħrajn; billi dawn it-trasferimenti ma joħolqux spejjeż addizzjonali lill-EAGGF u ma jinvolvux xi żieda fl-allokazzjonijiet tal-limiti tal-garanzija globali ta’ l-Istati Membri;
(4) Billi dan ir-Regolament għandu japplika qabel il-limitu ta’ żmien għall-konklużjoni tal-kuntratti ta’ kultivazzjoni preskritti fl-Artikolu 55(3) tar-Regolament (KE) Nru 2848/98;
(5) Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni tat-Tabakk,
ADOTTAT DAN IR-REGOLAMENT:
Artikolu 1
Għall-ħsad ta’ l-1999, skond l-Artikolu 22(4) tar-Regolament (KE) Nru 2848/98, l-Istati Membri għandhom ikunu awtorizzati li jittrasferixxu l-limiti tal-kwantitajiet tal-garanzija preskritti fl-Anness li jinsab ma’ dan ir-Regolament minn grupp wieħed ta’ varjetajiet għall-ieħor.
Artikolu 2
Is-sentenza li ġejja hija miżjuda mal-punt C ta’ l-Anness V li jinsab mar-Regolament (KE) Nru 2848/98:
"Iżda, għall-ħsad ta’ l-1999 kull Stat Membru jista’, qabel it-30 ta’ Lulju, jiffissa rata ta’ iktar minn 40 % biex jiżdied mal-prezz minimu."
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Ġunju 1999.